          ROMÂNIA
JUDEȚUL HUNEDOARA
   MUNICIPIUL BRAD
        P R I M A R U L
 Nr. 138/11506/22.09.2022


R E F E R A T   D E   A P R O B A R E
privind acordarea unui mandat special reprezentantului Municipiului Brad în Adunarea Generală a ASOCIAȚIEI DE DEZVOLTARE INTERCOMUNITARĂ ,,SISTEMUL INTEGRAT DE GESTIONARE A DEȘEURILOR” 
JUDEȚUL HUNEDOARA 


	
	Prin Hotărârea Consiliului Local al Municipiului Brad nr. 93/2022 au fost însușite Documentele suport din care fac parte Strategia de contractare și declarația privind persoanele ce dețin funcții de decizie în cadrul Adunării de Dezvoltare Intercomunitară  ,,Sistemul Integrat de Gestionare a Deșeurilor Județul Hunedoara”, precum și Documentația de atribuire pentru demararea organizării procedurii  de „negociere competitivă”  în vederea atribuirii, pentru cele 2 zone, a unui operator pentru o perioadă determinată, respectiv până la atribuirea contractului de delegare a serviciului prin procedura de licitație deschisă, care între timp a fost anulată din lipsa concurenței (a depus cerere de participare la procedură un singur ofertant).
	 Adunarea de Dezvoltare Intercomunitară  ,,Sistemul Integrat de Gestionare a Deșeurilor Județul Hunedoara” ținând seama de prevederile art. 71 art. 72, art. 73 alin. 1 și  art. 74 alin.3 din Legea nr. 98/2016, precum și ale art. 58 din H.G. nr. 395/2016, a considerat justificată alegerea și organizarea procedurii de „licitație deschisă” cu o perioadă redusă, la 15 zile între transmiterea spre publicare în SEAP a anunțului de participare și depunere a ofertelor. 
	În acest sens au fost elaborate Strategia de contractare și Documentația de atribuire a contractelor de achiziție publică pentru contractele de prestare a serviciului de salubrizare  Lot 1 și Lot 2.
	Prin adresa nr. 1824/16.09.2022, înregistrată la Primăria Municipiului Brad sub nr. 49546/21.09.2022, Asociaţia de Dezvoltare Intercomunitară „Sistemul Integrat de Gestionare a Deșeurilor Județul Hunedoara”a înaintat Nota de fundamentare nr. 1823/16.09.2022 privind aprobarea Strategiei de contractare, a Documentației de atribuire și acordarea mandatelor.
Astfel, am inițiat prezentul proiect de hotărâre prin care am propus acordarea unui mandat special reprezentantului Municipiului Brad, doamna Simulesc Mioara - Alina, inspector de specialitate în cadrul Compartimentului Unitatea Locală de Monitorizare a Serviciilor Comunitare de Utilități Publice din aparatul de specialitate al Primarului Municipiului Brad, să voteze „PENTRU/ÎMPOTRIVĂ” în ședința Adunării Generale a Asociaţiei de Dezvoltare Intercomunitară ,,Sistemul Integrat de Gestionare a Deșeurilor” județul Hunedoara, în numele și pentru Municipiul Brad aprobarea Strategiei de contractare și a Documentației de atribuire a contractului de servicii pentru Lotul 1 - „Prestarea serviciului de salubrizare în zona de colectare 1 Brad”.
	Am propus, de asemenea, mandatarea A.D.I. S.I.G.D. Hunedoara ca în numele și pe seama Municipiului Brad să organizeze procedura de „licitație  deschisă” și să încheie contractele de achiziție de servicii pentru Lotul 1-  „Prestarea serviciului de salubrizare în zona de colectare 1 Brad”, precum și a Președintelui Asociației de Dezvoltare Intercomunitară, Sistemul Integrat de Gestionare a Deșeurilor județul Hunedoara, să semneze în numele și pentru Municipiul Brad, contractul pentru Lotul 1 - „Prestarea serviciului  de salubrizare în zona de colectare 1 Brad”.
	În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
         Invoc în susținerea propunerii mele prevederile  Ordonanței de Urgență nr. 92/2021 privind regimul deșeurilor, cu modificările și completările ulterioare, ale Ordonanței de Urgență  nr. 74/2018, astfel cum a fost modificată prin Legea nr. 31 din 10.01.2019, cu modificările și completările ulterioare,  ale art. 9 alin. 2 lit. h și alin. 3 din Legea nr. 51/2006 a serviciilor comunitare de utilități publice, cu modificările și completările ulterioare, ale Statutului A.D.I.S.I.G.D. HUNEDOARA, astfel cum a fost actualizat și modificat, ale Ordonanței Guvernului nr. 26/2000 cu privire la asociații și fundații, cu modificările și completările ulterioare, ale Hotărârii Guvernului nr. 855/2008 pentru aprobarea actului constitutiv - cadru și a statutului - cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare, ale Legii nr.101/2006 a serviciului de salubrizare a localităţilor, republicată, cu modificările şi completările ulterioare, ale Ordinului A.N.R.S.C. nr. 109 din 9 iulie 2007 privind aprobarea Normelor metodologice de stabilire, ajustare sau modificare a tarifelor pentru activităţile specific serviciului de salubrizare a localităţilor, ale Ordinului A.N.R.S.C. nr. 82 din 9 iulie 2015 privind aprobarea Regulamentului-cadru al serviciului de salubrizare a localităților, ale Legii nr. 98/2016 privind achizițiile publice, cu modificările si completările ulterioare, ale Documentului de poziție privind modul de implementare a proiectului ”Sistem integrat de managementul deșeurilor în județul Hunedoara”, ale art. 89 – art. 92, art. 129 alin. 2 lit. d, alin. 7 lit. n, alin. 14  și art. 132  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

